
LIETUVIAI IR „LITVINAI“. 


Jau daug kartų kalbėta mūsų lai- 
kraštyje apie lietuvių kalbą. Ir tas klau- 
simas niekuomet nėra mums svetimas. 
Esame su savo kalba dideliais ryšiais 
sujungti. Dar labai daug metų praeis, 
bet tie ryšiai nenutruks. Yra tai šventi, 
Dievo duoti privalumai. Kol laikysimės 
savo brangios kalbos, tol gerbs mūsų 
tautą ir kiekvieną atskirą lietuvį mūsų 
kaimynai. Kas savo gimtosios kalbos 
negerbia ir jos nesilaiko, tas pats savęs 
negerbia ir pagarbos nėra vertas. 

Didžiausį tą mūsų tautos turtą — 
kalbą — išlaikė iki paskutinių dienų 
prasti žmonės — sodiečiai. Jie tuo pa- 
čiu išlaikė ir mūsų garbę: sodiečių šir- 
dys nors prastos, bet užtat kilnios. Se- 
niau mūsų bajorai ir miestiečiai nemo- 
kėjo savo kalbos vertinti ir iki šios die- 
nos vos maža jų dalis išlaikė savo lie- 
tuviškumą. Visi kiti užmiršo, išsižadėjo 
savo kalbos; praradus kalbą, prarado ir 
tautybę. Pasiliko pas juos tik prie lietu- 
viško krašto prisirišimas; nėra ko ir 
stebėtis, nes toji šventa žemelė pasiliko 
„ta pati ir jiems, kaip motyna. Tik ret- 
karčiais vienas kitas tokių paklydėlių, 
atsiminęs praeitį, pasisako lietuviu esąs. 

Tuomet atkreipkime domę į tokius ir 
prisižiūrėkime jų darbams. Jei jų tarpe 
pastebėsime tokių, kurie tikrai susirū- 
pinę mūsų likimu, tikrai prisideda prie 
mūsų darbu, kartu su mumis mūsų 
džiaugsmais džiaugiasi, kartu su mumis 
mūsų nelaimėm's sielojasi, — tokiems 
ištieskime ranką, tokius priglauskime 
prie savęs, nekreipkime domės, kad jie 
dar nemoka mūsų kalbos. Jie yra tikri 
mūsų broliai, netrukus visai grįš prie 
mūsų ir dar uoliau darbuosis mūsų 
naudai. 

Tačiau pasitaiko ir visai kitokios 
rūšies paklydėlių, kurie kūnu ir siela 
yra prisip'akę prie svetimos tautos, nors 
gerai žino, kuo buvo jų prabočiai. Šie 
sielos gilumoje mūsų neapkenčia, mus 
niekina; jie del mūsų pasisekimų liūdi, 
del mūsų nelaimių džiaugiasi. Jie savo 
tarpe niekuomet nepasisako lietuviais 
esą, bet nepasidrovi pasivadinti „litvinu“, 
jei jie tiki, kad tai išeis mūsų nenau- 
dai. Tokių Viiniaus krašte turime ne- 
maža. Jautrūs jie yra ir greita pasirodo, 
jei paliečiamas Vilniaus krašto iikimas. 
Jie tuomet ir Varšuvos seime ir Žene. 
voje ir dar kur kitur šaukia, kad'esą 
tikri Lietuvos paveldėtojai, tikri „litvi- 
nai“, ir tai mums kenkia; jie apie tai 
gerai nusimano ir tyčia — kenkia. Kas 
nežino tikros šio krašto padėties, kas 
neskiria lietuvio nuo „litvino“, tas tik 
stebisi, kodel pačių lietuvių tarpe tokie 
priešingumai. 

Tokios rūšies paklydėliai („litvinai“) 
yra mums galutinai mirę. Bet mirę ne 
taip, kaip visi miršta ir po mirties nie- 
ko bloga nedaro. Su jais atsitiko tai, 
ko niekas nesitiki: jie kenkia pasiliku- 
siems broliams, Apie tai sakykime at- 
virai visiems ir jiems patiems, nors jie 
vadintųs mūsų „broliais“. 

Tų „brolių litvinų“ pasisaugokime. 


— Lietuvoje šiais metais pastebimas 
didelis pareikalavimas šerų ir ašutų; jų 
daugiausia išvežama Prancūzijon, kiek 
mažiau Vokietijon ir nežymi dalis Bel- 
gijon ir Čekoslovakijon. 


savo nuožiūra. 


| REDAKCIJA straipsnius ir korespondencijas taiso ir trumpina 

Nespausdintas korespondencijas ir smulkesnius 
straipsnius naikina. 

Rankraščių savo lėšomis negrąžina. 


Przesylka oplacona ryczaltem 
II metai. 

Vilnius, trečiadienis, 1929 m. gruodžio mėn. 11“d. 


ir šeštadieniais. 


Į SKAITYTOJUS. 

„Vilniaus Rytojus“, norėdamas pažymėti Vytauto Didžiojo 1930 
metus, yra išleidęs mėnesinį nuplėšiamąjį kalendorių su Vytauto Di- 
džiojo atvaizdu. Sis kalendorius bus išdalintas nemokamai visiems 
„Vilniaus Rytojaus“ skaitytojams šiais metais, arba ateinančiais me- 


ais sausio ;mėn. pradžioje. 


Kas nori gauti šį priedą, tepasiskubina 


atsiųsti pinigus už „Vilniaus Rytojų“ 1930 metams. 
Kalendoriuje kiekvienas ras įdomių  pasiskaitymų apie Vytauto 


Didžiojo gyvenimą. 


Visgi įspėjame, kad šis nuplėšiamasis kalendorius nepavaduoja 
anksčiau išleisto „Vilniaus Kalendoriaus“, 


„VILN. RYT.“ REDAKCIJA ir ADMINISTRACIJA. 


Varšuvos Seimas. 


Seimas, pasilsėjęs 30 dienų, susirinko 
vėl gruodžio mėn. 5 d. Visi laukė tos 
dienos, nes tikėjosi svarbių įvykių. Tuo 
tarpu pirmoji diena praejo visai ramiai. 
Jau anksčiau buvo žinoma, kad vyriau- 
sybės šalininkai bebekai įneš Seiman 
pasiūlymą pareikšti maršalui Dašinskiui 
nepasitikėjimą; bet juos aplenkė komu- 
nistai. Bebekams nepatogu eiti iš vien 
su komunistais ir jie nuo savo suma- 
nymo atsisakė; pasiūlė tik išrinkti ko- 
misiją, kuri ištirtų lapkričio 30 d. įvy- 
kius, Buvo žinoma, kad opozicija pasiū- 
lys Seimui pareikšti nepasitikėjimą vy- 
riausybei. 

Pirmą posėdį 
Kalbėjo ilgai 


atidarė p. Dašinskis. 
finansų ministeris p. Ma- 
tuševskis. Jojo kalbos, kaip rašo lai- 
kraščiai, visi atstovai klausė atsidėję. 
Bet vos pabaigė, visi opozicijos atstovai 
pradėjo kibti prie jojo ir visos vyriau- 
sybės. Jau iš ją kalbų galima buvo nu- 


manyti, kad seimas savo nusistatymo 
nepakeis. Kitą dieną (gruodžio 6 d.) ėjo 
tie patys ginčai ir toliau. Seimas komu- 
nistų pasiūlymą atmetė ir p. Dašinskis 
liko seimo maršalu. Užtat opozicijos 
pasiūlymas— pareikšti vyriausybei nepa- 
sitikėjimą buvo priimtas žymia balsų 
dauguma (246 prieš 120). Vyriausybė 
tuojau apleido seimo rūmus ir atsista- 
tydino. Spėjama, kad naujos vyriausybės 
sudarymas bus atiduotas generolui Sosn- 
kovskiui; jei ir šiai vyriausybei seimas 
pareikštų nepasitikėjimą, tai seimas bus 
paleistas. Reikia pasakyti, kad seimui 
lengva nuversti kiekviena vyriausybė, bet 
sudaryti tokią, kuri įtiktų jam, labai 
sunku: seimo sudėtis labai marga ir 
partijos nesugeba susikalbėti pozityviam 
darbui. Iš t0, kas dabar įvyko, negalima 
spręsti, kad seimas jau yra paėmęs 
viršų. 


Lietuvos užsienių politikos keliai. 


„Lietuvos Aidas“ (Nr. 277) kalbėda- 
mas apie Lietuvos užsienių politiką prieš 
1927.XII-17 d. ir dabar, rašo: 

„Švetimų šalių atstovybių skaičius pa- 
didėjo. Kai kurios šalys vietoj paprastų 
atstovų paskyrė įgaliotus ministerius. Ne 
tik nenutraukta jau buvusieji santykiai, 
bet sudaryta nemaža naujų. Per tą laiką 
pasirašyta nemaža įvairių sutarčių su 
kitomis valstybėmis. 


Taigi, kalbėti, kad šiandien Lietuva 
esanti izoliuota, kad ji šiandie turinti 
mažiau santykių, negu anksčiau, būtų 
neigti aiškiausius faktus. 


Zinoma, visiems nejtiksi. Ypač ne- 
įtiksi, jei saugosi ir energingai ginsi sa- 
vo teises. Siandien labai madoj pacifiz- 
mas. Pasaulis, nuvargęs nuo didžiojo 
karo ir jo vaisių, yra ištroškęs taikos, 
ramybės. Pokarinis ekonominis krizis 
verčia valstybes visą dėmesį kreipti į 
gamybą ir eksportą. O visa tai reika- 
lauja taikos, pastovumo, ramumo. Tuo 
tarpu Lietuva pradėjo kelti Vilniaus 
klausimą. Valstybės ir tautos yra dar 
labiau egoistinės, negu atskiri asmens, 
Vieniems reikalinga taika ir ramybė, 
kitiems susisiekimas. Tad suprantama, 
kad visiems jiems geriau patiktų, jei 
Lietuva Vilniaus klausimo visiškai ne- 
keltų arba apsiribotų grynai teoretišku 


savo pretenzijų reiškimu ir nustatytų su 
Lenkija visiškai normalius santykius. 

Kadangi Lietuva nenori ir negali 
šito padaryti, tai jai sunku patenkinti 
tuos kaimynus, ar ir tolimesnęs valsty- 
bes, kurioms svarbu, kad tarp Lietuvos 
ir Lenkijos būtų normalūs santykiai, 

Jei žiūrėsim atskirų valstybių, tai 
matysim, jog su anglais kaip buvo taip 
ir pasiliko geri santykiai. | Tiesa, mums 
būtų malonu, jei Anglija kitų did. val- 
stybių pavyzdžiu atsiųstų  reziduojantį 
Kaune savo ministerį, bet reikia pažy- 
mèti, jog tokia padėtis tęsiasi nuo pat 
pradžios ir Anglija-jokių pakeitimų šiuo 
atžvilgiu nėra padariusi. Su prancūzija 
šiandie santykiai dar geresni, negu sei- 
mų laikais. Su ltalija jie pasidarė visiš- 
kai nuoširdūs. Su Vokietija ir Rusija 
santykiai buvo ir yra visais atžvilgiais 
geri. Su latviais, estais, suomiais, Skan- 
dinavijos valstybėmis santykiai kaip bu- 
vo geri, taip ir pasiliko. 

O kalbant dėl vidaus padėties, tai vi- 
sų pirma žiūrima, ar ji yra stipresnė. 
Imponuoja valstybė ne savo tokiu ar 
kitokiu rėžimu, bet savo tvarka bei po- 
litiniu ir ekonominiu stiprumu ir pasto- 
vumu. 

Žinoma, viską galima ir reikia tobu- 
linti. Tad ir mūsų užsienių politika, ti- 
kimės, bus dar tobulesnė“. 


Liaukitės pilti ant malūno vande:nį. 


Nekartą jau pastebėjome, kad lenkų 
spauda apie Lietuvą rašo daugiau prasi- 
manymų, negu tiesos, kad visuomet iš 
adatos priskaldo vežimą. Deja. Tam me- 
džiagos dažniausiai duoda opozicinė 
spauda Lietuvoje. „Lietuvos ZŽiniose“ 
Nr. 276 tilpo žinutė, kad „būriai išalku- 
sių varguolių kasdien lanko Šančių bie- 
dnuomenės virtuvę, maldaudami pietų“. 
Toliau rašoma, kad jų tarpe atsiradusi 
viena mokytoja. Kaip tą žinutę sutaikyti 
su tuo, kad Kaune nėra visai bedarbių, 
tiesiog nebeįmanoma. Bet tie ponai ne- 
žino, kad rašydami šitokius savo siau- 
rojo partyviško užsispyrimo mažmožėlius 
pila ant lenkų spaudos malūno vandenį. 


O lenkų spaudoj tik skaity'k. Štai „Gazeta 
Warsz.“ Nr. 353 stambiom raidėm: „Nędza 
na Litwie”. Cituoja „Liet. Žinių“ minėtą 
žinelę ir prideda, kad „nainios laiko ap- 
supusios kasdieną labda rybės ir valdžios 
įstaigas, maldaudamos įas maitinti. Pas- 
kutiniu metu tarp skurduolių (nędzarzy) 
keletas mokytojų, atleistų nuo vietų“. 
Štai ką padaro lenk} spauda iš mažos 
žinelės; ji net skelbia, kad „valdžios įstai- 
gos minių apsuptos“. 

Iš tiesų, norisi nuoširdžiai paklausti, 
kada ta vadinamoji opozicinė spauda 


išlys iš savo partinio kiauto ir liausis | 


pylusi vandenį ant svetimo malūno? 


TOJU 


Lietuvių visuomenės, politikos ir literatūrosřiliustruotas laikraštis: 
Išeina trečiadieniais 

POLITIKOS APŽVALGA. 


Rusai bolševikai karo lauke sudavė 
kiniečiams kelis smūgius ir privertė juos 
nusileisti. Dabar abi pusės veda derybas 
ir kiniečiai pasižada išpildyti visus rei- 
kalavimus. Dar prieš tai kiniečiai šaukėsi 
pagalbos, nurodydami, kaip rusai juos 
skriaudžia. Kai jau prasidėjo derybos, 
Amerika, Prancūzija ir Anglija kreipėsi 
į Sovietų vyriausybę, patardamos jai bai- 
gti kuo greičiausia nesusipratimus su 
kiniečiais, ir priminė jai Kelogo paktą. 
Rusai davė aštrų atsakymą ir padarė la- 
bai reikšmingus paaiškinimus prie to 
pakto. Jie atvirai pasakė, kad Kelogo 
paktas nejgalioja nei vienos valstybės 
nei jų grupės saugoti tą paktą ir todel 
nėra ko juo remtis, jų gi kišimasis gali 
tik sutrukdyti jau pradėtas derybas. Ame- 
rikai dar pridėjo, kad ji ligi šiol neįėjo 
į jokius santykius su Sovietais, 0 pa- 
tarimų ir pamokymų nesigaili. Kaip 
matome, Kelogo paktas, iš kurio tiek 
daug tikėtasi, gyvenime negali būti pri- 


taikintas. j 


Amerikos prezidentas Huveris padarė 
platų pranešimą parlamente (ten jį va- 
dina kongresu) apie tai, kas pereitais 
metais buvo nuveikta ir kas manoma 
daryti kitais metais ir netolimoje ateityje. 
Iš pranešimo sužinojome, kad Amerika 
pereitais metais su nieku ir niekur ne- 
kariavo; dabar su visomis pasaulio val- 
stybėmis palaiko draugingus santykius, 
Amerika ruošiasi įstoti į tarptautinį tri- 
bunolą Haagoje, bet nežada prisidėti 
prie Tautų Lygos. Huveris tikisi, kad 
Londono Konferencija, kuri 1930 m. 
pradžioje spręs nusiginklavimo klausimus, 
daug prisidės prie visuotinės taikos pa- 
laikymo; jo nuomone, nemažai yra pri- 
sidėjęs prie taikos palaikymo ir Kelogo 
paktas. Huveris visai rimtai tvirtina, kad 


„ Kelogo paktas galįs panaikinti karus, 


o tuo tarpu rusų ir kiniečių karas, o juo 
labiau rusų atsakymas, griauna Huverio 
tvirtinimus. Jis kartu ir grąsina pasauliui, 
kad Londono konferencijai nepasisekus 
Amerika per 6 metus galės išleisti karo 
laivų statybai apie 12 milijardų dolerių. 
Reikia neužmiršti, kad Amerika po di- 
džiojo karo kariuomenės reikalams Jei- 
džia pinigų tris kartus daugiau, negu prieš 
tai ir savo kariuomenę padidino beveik 
trigubai. Pareiškimas, kad ji gali pridėti 
dar po 2 milijardu kas met, baugina kitų 
valstybiųipolitikus, ir Huveris, kalbėdamas 
vargiai eina tiesiu keliu prie visuotinio 
nusiginklavimo. Jau dabar tenka išgirsti 
nuomonė, kad Amerika per Londono 
konferencija stengsis tik kitas valstybes 
nuginkluoti. Todel kitų valstybių politi- 
kai Huverio pranešimą sutiko šaltai ir 
teinančiai Londono konferencijai neburia 
pasisekimo. 


į 


45 Austrijos Vengrijos didžiulė mo- 
narchija po karo subyrėjo į visą eilę 
mažesnių valstybių. Daugiausia pasi- 
pelnė Samujis ir Pietųslavija. Šios dvi 
valstybės ir Čekoslovakija, prisivengda- 
mos keršto iš Austrijos ir Vengrijos pu- 
sės, sudarė sąjungą, Mažają Antanteva- 
dinamą; prie tos sąjungos norėtų prisi- 
dėti ir Lenkija. Taigi sunkiausias liki- 
mas po karo ištiko Austriją ir Vengriją. 
Austrija, apgyventa vien vokiečių, norė- 
prie Vokietijos (,,An- 
schlus“), bet valstybės nugalėtojos ne- 
leidžia. Vengrija skaitosi karalyste, bet 
tos pačios valstybės neleidžia Habsbur- 
gams užimti Vengrijos sostą. Taigi šios 
valstybėlės verčiamos gyventi savaran- 
kiai, bet kiekvienas jų žingsnis saugo- 
jamas ir varžomas. Dabar jos ieško 
sau draugų. Palankiausia jiems Italija, 
kuri lenktyniauja su Prancūzija. Italija 
norėtų suartinti Austriją ir Vengriją nors 
ūkiškai, kad jos susistiprėtų ir galėtų 
atsispirti Mažajai Antantei, ištikimai Pran- 
cūzijos talkininkei. Paskutiniu metu, ty- 
liai, bė triukšmo, abi valstybėlės ir ieš- 
ko kelių susiartinimui. 

Tai VILNIAUS RYTOJUS ži 


Mokytojo balsas. 


Draugės mokytojos, draugai mokyto- 
jai! Žiūrint į Rytų Lietuvos visuomenės 
veikimą, kilo mintis šį tą parašyti, o 
ypač todel, kad mokytojų balso mūsų 
spaudoje beveik nesigirdi. 

Kiekvienas mūsų, ruošdamasis moky- 
tojauti, svajojo didelius darbus nuveikti. 
Dar besėdėdami mokyklos suoluose, ša- 
le mokslo, galvodavome apie planingą 
visuomeninį bendrą darbą. Mes jau tuo- 
met sekėme ir teiravomės mokyklų ir 
mokytojų gyvenimu ir jų darbais. O se- 
kėme todel, kad, tapus mokytoju, grei- 
čiau suprastume jojo tikslą ir bendrai 
galėtumėm to tikslo siekti. Besimokyda- 
mi matėme tarp Vilniaus krašto lietuvių 
vienybę. Ar tai buvo visuomenės vadai, 
ar mokytojai, ar pagalios moksleiviai — 
visi jautėmės vienos Motynos Tėvynės 
broliais bei vaikais. Nors būklė buvo 
skirtinga, bet darbas ėjo viena vaga. Taip 
buvo prieš pora metų. Siandiena yra vi- 
sai kitaip. Mūsų visuomenės viršūnės, 
kurias mes seniau vadinome vadais ne- 
sugyvena geruoju tarp savęs, dalis atski- 
lo, o kartu gali atskilti ir dalis mūsų 
liaudies mokytojų. Ir prieš pora metų 
vidujiniame mūsų gyvenime buvo „kai- 
rieji“ ir „dešinieji“, bet viešumon niekas 
to-nekeldavo. Iškėlus—pradėta tverti par- 
tijos, lietuvių vidujiniame gyvenime pa- 
sidarė suirutė (I? R ed.) Mūsų vadai, gin- 
dami savo partijų reikalus, nukrypo nuo 
tautinių vėžių. (Tik ne visi. Red.) Jie 
pradėjo vieni kitus kritikuoti, vaidintis, 
— ir tuomi trukdo visuomeninį darbą. 

Mes draugės ir draugai, jiems galime 
sušųkti: „Gerbiamieji, paklydote! nukry- 
pote iš tiesaus kelio! Klaidžiodami į kairę 
ir į dešinę, nežengiate pirmyn, bet stovite 
vietoje arba net traukiatės atgal. Ką gera 
davė jūsų naujieji dievai? Tą, kad suskal- 
dėte bendras tautines jėgas. Jūs savo par- 
tyškumu atšaldėte tik mūsų karštus pasi- 
ryžimus... Jūs, gerbiamieji, mokate mus 
pajuokti, kad mes, girdi, esame apsnūdę, 
atsilikę, nepažangūs, laikomės kunigų 


Balsas iš 


Perskaitęs ,„Viln. Ryt.“ 57 numery- 
je p. Sodiečio straipsnį „Seimo rinkimų 
dar neužmiršta“, negaliu tylėti, nes mus, 
mažažemius ūkininkus, pamiršta, lyg 
jų visai ir nebūtų. P. Sodietis tarp kitko 
rašo: „Visi taip vadinami poneliai nori, 
kad viskas būtų kuo pigiausia“. Taigi 
šioje vietoje sakau: ne tik poneliai, bet 
ir mes, mažažemiai ūkininkai, prie smė- 
lio gyvendami, norime, kad viskas būtų 


skvernų ir t.t, Gerbiamieji pažangiečiai! 
pasakykite atvirai, ar toli nužengėte? 
Mes, mokytojai, kaipo arčiau stovį mū- 
sų tautos pamato, nemėgstame slankioti 
nei į kairę, nei į dešinę. Mes iškėlę tau- 
tinę vėliavą, žengėme ir žengsime tiesiu 
keliu“. 

Turint galvoje, kad mūsų viršūnės 
yra nuo mūsų nutolusios ne tik minti- 
mis, bet ir barbais (ne visos. Red.), 
tvarkykimės patys. Mes esame susibūrę 
į sąjungą. Stabtelėkime ir pažiūrėkime, 
ką gi ta sąjunga ligi šiol mums davė? 
Juk mes kas metai apie Kalėdas išren- 
kame valdybą, kurią įpareigojame rūpin- 
tis mūsų reikalais. Ar Mokytojų Sąjun- 
jungos valdyba rūpinasi mūsų likimu? 
Ar stengiasi išgauti mums lietuvių kal- 
ba kursus įgyti kvalifikacijas? Ar klabe- 
na valdžios įstaigose del mūsų netvirti- 
nimo? Ar domisi, kad mes turėtume mo- 
kyklas, kuriose galėtume ramiai dirbti? 
Ar paklausė Kuratorijoje, kodel baigę 1927 
m. „Ryto“ mokytojų seminariją negauna 
liūdymų? Apie tokius mūsų valdybos žy- 
gius neteko girdėti. Mam rodos, kad są- 
jungos valdyba šiais klausimais turėtų 
rūpintis, turėtų užstoti mūsų teises prieš 
tuos, kurie mus, ypač kaipo lietuvius, 
skriaudžia. Tačiau mūsų išrinktoji val- 
dyba ne mumis rūpinasi, bet partijomis. 
Užuot rūpintis mokytojų likimu, kaikurie 
mūsų valdybos nariai, būdami partyvės 
„Kultūros“ draugijos valdyboje, važinėja 
į sodžius ir, tverdami „Kultūros“ skyrius 
ten, kur jau yra įsikūrė Šv. Kazimiero 
skyriai ir puikiausiai veikia (pv. Gėliū= 
nai), tik skaldo vienybę. Kadangi kaiku- 
rie mūsų sąjungos valdybos nariai par- 
tyviai yra nusistatę, tat baugu, kad ir 
mūsų tarpe neatsirastų partijų gangrena. 
Draugai ir draugės! Artinasi Kalėdos, 
kuomet be abejo bus šaukiamas visuo- 
tinis mokytojų susivažiavimas. Pagalvo- 
kime, prisirenkime, atvykime ir sutvar- 
kykime savo centrą... 

Ginteisis. 


sodžiaus. 


kuo pigiausia. O tokių Švenčionių apskr. 
ištisi sodžiai ir nė vieno nerasi, kurs 
norėtų valgyti brangią duoną. P. Sodie- 
čiui iš tūkstančio tik dešimtis tepritars. 
Mums, vargo žmonėms, nerūpi visa už- 
sienin vežti, bet rūpi, kad kas nors iš 
užsienio atgabentų. 


Tebūna duonelė kuo pigiausia! 
M. Ū. 


Amerikos laikraščiai. 


Jungtinės Amerikos valstybės pralen- 
kė senąjį pasaulį ne tik turtais, techni- 
kos stebūklais, bet ir kultūros šarvais— 
spauda. Dar iki dvidešimtojo amžiaus 
pradžios Europos spauda ir tiražu ir 
turiniu stovėjo daug aukščiau už Jung- 
tinių Amerikos valstybių spaudą; ir jei 


Ten teisybė, kur 
galybė. 


— Bim bam! bim bam! — aukštame 
bažnyčios bokšte iškilmingai šaukia tikin- 
čiuosius prie bendros maldos galingas 
varpo balsas. 

Buvo tai vasarą, per atlaidus. Maldin- 
gi sodiečiai nuo pat ryto, kaip bitutės į 
avilį, traukė į bažnyčią. Visais keliais ir 
keleliais, takais ir takeliais, susipulkavę 
būriais, vyrai ir moterys, vaikinai ir mer- 
seni ir jauni, skubinasi prie 
savo vienintelės paguodos — Bažnyčios. 
Visa apylinkė marguliavo nuo moterų 
suknelių ir nuo mergaičių trispalvių kas- 
pinėlių. į 

Buvo gražus vasaros rytas. Rugiai jau 
išplaukę, kaip milžiniška jūra, vilnimis 
bangavo. Nuo mažiausio vėjelio, kaž 
kaip liūdnai šniokštė, blaškėsi į visas 
šalis. O pievos, sužydusios įvairiausiomis 
Lietuvos gėlelėmis, pripildė skaidrią er- 
dvę maloniais kvepalais. Paukšteliai jau 
nuo pat aušros garbino Viešpatį ir gie- 
dojo Jam įvairiausiais balsais himną už 
Jo taip gražų ir kilnų pasaulį. 

Tuo laiku, kada varpas į visas šalis 
siuntė savo skardų balsą, skelbdamas, kad 
tuoj prasidėsiančios pamaldos, netoli nuo 
miestelio išėjo iš miškelio dar viena mo- 
terėlė ir, norėdama sau kelią sutrumpinti, 
pasileido stačiai per dirvoną. Tai buvo 


Eurcpa nusiojusi pirmenybės turtuose 
galėjo dar didžiuotis spaudos pirmeny- 
be, tai dabar ir to nebėra. Amerikoj 
spauda plito ir augo tokiu pat tempu, 
kaip ir visos kitos amerikoniškos įmo- 
nės. Šiandien Amerikos Jungtinėse val- 
stybėse yra per 50.000 laikraščių, jų 


tarpe apie 8.000 dienraščių „amerikoniš- 
ko formato“ t.y. beveik kvadratinio 
metro didumo ir ligi 40 pusl. storumo: 
į dieną išeina net keletą kartų. 

Amerikietis į laikraščius žiūri, kaip 
į šaltinį, kur galima sužinoti visi nau- 
jausieji įvykiai ir kas jam galėtų patar- 
nauti ką nors perkant ar parduodant. 
Amerikos laikraščiai savo tikslą jau pa- 
siekė, kai jo žinios jau visiems žinomos. 
Už tai Amerikoj labai nekenčiama pa- 
senėjusių laikraščių. Amerikos laikraščiai 
dėl to paprastai ir terašo vien tik apie 
praėjusios dienos įvykius. Visi įvykiai 
iš viso pasaulio paduodami trumpai ir 
kiek galima objektyviai, 

Amerikos laikraščių dauguma neturi 
jokio politinio pobūdžio, o tik vien gry- 
nai informacinio turinio. Amerikietis 
gali beveik visus laikraščius skaityti ir 
niekur neras jokių politiškiems įsitiki- 
nimams užgauliojimų. 

„New York Times“ kiekvieną karią 
pirmame puslapyje spausdina didelėmis 
raidėmis „Visos naujienos, kurios įvyko 
prieš pat spausdinimą“. Ši kasdieninė 
laikraščio reklama, žinoma, hipnotizuoja 
amerikiečius, kurie kaip tik ir trokšta 
pačių naujausių žinių. „New York Ti- 
mes“ mylimiausias visų amerikiečių dien- 
raštis. Jį skaito ir multimiljonieriai, in- 
žinieriai, visi mokslininkai ir visi dar- 
bininkai. Visiems jis lygiai įdomus ir 
niekas neranda jame užgauliojimų tiems 
ar kitiems nusistatymams. 

Visuose laikraščiuose aukštai verti- 
nama darbas, savim pasitikėjimas ir pa- 
stovumas. Visi felietonai, eilėraščiai ir 
kiti straipsniai vaizduoja tik gerus kny- 
gų ir sąskaitų vedimus, įgudimą biznio 
dalykuose, ištesėjimus sunkiųose biznio 
kriziuose. 

Svetimšaiis gali kartais labai apsigauti. 
Europietis paėmęs į rankas Amerikos 
laikraštį ieško pirmiausia pirmame pu- 
slapy vedamojo. Europoje iš tikrų kiek- 
vienas laikraštis pirmame paslapyje turi 
vedamuosius, kur paprastai esti įverti- 
nami visi dienos įvykiai ir padaryta 
atatinkamos išvados: jos gi daugiausia 
padarytos prisilaikant jau iš anksto nu- 
matytų motyvų ar politiškų sumetimų. 
Visai kitaip yra su Amerikos laikraščiais. 
Paėmęs Amerikos laikraštį pirmame pu- 
slapy. nerasi vedamojo, o tik aibes nau- 
jausių naujienų. Teks versti dar keletas 
puslapių, kartais net iki dešimto pusla- 
pio ir vis tik naujienos arba labai bran- 
giai apmokėtų reklamų skelbimai. Ame- 
rikos laikraščių vedamieji streipsniai 
spgy dinama beveik pačiame laikraščio 
gale. 

Gale reikia dar pridėti, kad Ameri- 
kos laikraščiai labai svarbią rolę vaidi- 
na kiekvienam pirkėjui ar pardavėjui. 
Amerikoj niekas nepirks nepažiūrėjęs 
į reklamą, o kas savo prekes nerekla- 
muos, tas jos negalės ir parduoti. Del 
"To Amerikos laikraščiai paima dideliau- 
sias sumas vien už reklamas. 

Laikraščių išvaizda taip pat duoda 
gerą įspūdį: švarus raštas, gražios ir 
švarios iliustracijos, aukštos rūšies po- 
pieris ir visi kiti techniški apdirbimai 
Jabai tobuli. 

„Rytas“. 

Oi liūdna... 


Oi liūdna liūdna O po lapeliais 
Zalioms rūtelėms, Nyku gulėti 

Nes jau atėjo Žiemužės šalčiai , 
Rudens dienelės Sunku kentėti. 


Žiemužės šalčiai 
Rūtelės šaldo 
Geltoni lapai 

Prie žemės spaudžia. 


Rūtelės žalios 
Visai nuvyto, 
Geltoni lapai 
Senai nukrito. 


Oi liūdna liūdna 
Zalioms rūtelėms, 
Nes jau atėjo 
Žiemos dienelės 


1929-XI-18 d. J. Kuzminas. 


Iš Vatikano. 


Dauguma Vatikano valdininkų yra 
italai. Nėra ko ir stebėtis, nes Vatika- 
nas yra ltalijos apsuptas. Tačiau Vati- 
kano valdininkai, turėdami reikalo ilgus 
amžius su įvairiomis pasaulio tautomis, 
nėra italais šovinistais. Podraug niekuo- 
met netrūko, kad ir kitų tautų Žmonės 
užimdavo aukščiausias vietas Vatikane. 
Ir mūsų tautietis kun. Bučys yra Mari- 
jonų vienuolių ordeno generolu. Pasku- 
tiniu metu Šv. Tėvas sudarė misiją Eti- 
jopijai (Afrikoje); šioje misijoje netrūksa 
prancūzu, amerikiečių, ispanų, kiniečių, 
italų... Žodžiu, Vatikane sumišę kalbos, 
tautos, ir net pasaulio dalys. Apaštališ- 
kajam Sostui visos tautos lygūs vaikai. 


Liuterio ainiai katalikai. 

Nesenai mirė Baltimoroje (Amerika) 
Liuterio tiesioginis ainis; jis buvo kata- 
likas. Jojo sūnus katalikų kunigas, yra 
benidiktinų ordeno vienuolis. Šis vienuo- 
lis, laikydamas mišias už tėvo vėlę, pra- 
šė Dievo dovanoti už piktą, kurį yra pa- 
daręs Katalikų Bažnyčiai mirusiojo tėvo 
ir jojo prabotis. Kartu tenka pastebėti, 
kad Amerikoje šiuo metu yra apie 20 
šeimynų, kurios skaito save reiormaci- 
jos steigimo ainiais; jos visos katalikų 
tikėjimo. 


Z.Bažnyčia požemy. 


Iš Norvegijos sostinės Oslo praneša, 
kad du jauni vyrukai, besidarbuodami 
laukuose netoli Telemarko užtiko pože- 
my bažnyčią. Atrastoji bažnyčia įtaisyta 
dideliame urve tarp uolų; greta jos yra 
mažesnis urvas, kuriame tur būt buvo 
zokristija. Sioje bažnyčioje buvo laiko- 
mos pamaldos dar tuo metu, kuomet 
Katalikų Bažnyčią persekiojo reformaci- 
jos įvedimo Skandinavijoje šalininkai, ir 
katalikai buvo priversti nuo jų slapstytis. 

Apie šią bažnyčią norvegų tarpe už- 
siliko labai daug gražių padavimų; pada- 
vimuose ji minima, kaip Bing-Bango 
šventykla; amžiams slenkant bažnyčios 
vieta buvo užmiršta. Dabar ši bažnyčia 
yra gyvas paminklas, kaip katalikai vi- 
sais amžiais buvo ir yra ištikimi savo 
Bažnyčiai. 


* 


garsiausioji parapijos giesmininkė — 
Marijona. 

— Šį kartą gal pavėluosiu, — galvo- 
jo jinai. 


Bet štai ir šventorius. Pasitaisė dra- 
bužius iš įėjo bažnyčion. Mišios jau bu- 
vo prasidėjusios. Didžiajame altoriuje, 
aukštai tarp gėlių buvo išstatytas Sven- 
čiausias. Senelis klebonas maldingai lai- 
kė mišias, o žmonės, parpuolę ant kelių 
ir įsižiūrėję į auksinę monstranciją mel- 
dėsi. Ir rodėsi nuvargusiems sodiečiams, 
kad Kristus žengia nuo altoriaus ir, pa- 
matęs juos nusiminusius, šluosto jiems 
ašaras savo baltąja skraiste ir maloniai 
glostydamas jų galvas sako: „Eeikite pas 
mane, kurie esate nuskriausti ir nuvargę, 
o aš jums palengvinsiu, paguosiu“... 

Mišios pasibaigė. Pradėjo ruoštis prie 
procesijos. Marijona ir kitos giesminin- 
kės pastebėjo, kad bažnyčios viduryj yra 
kažkoks sąmišis. Tai „Slekciankos“, at- 
sigabenusios naują vėliavą, nežinoje kur 
sustoti precesijoje. Joms matomai norė- 
josi atsistoti tokioje vietoje, kad visi jų 
vėliavą matytų. Pagaliau susilaikė pirmo- 
je vietoje, tuoj po kryžiaus. Atsistojo ir 
tik dairosi į visas šalis, ar nemato, ar 
nežiūri kas į jas. Žmonės išvydę, bažny- 
čioje naujoves, stebėjosi ir trukčiojo pe- 
čiais, nes vėliava buvo pusiau „svietiš- 
ka“, pusiau bažnytinė. O labiausiai juos 
stebino parašas, kuris buvo joje padėtas, 

Senelis klebonas, paėmęs į rankas 


Švenčiausį, lipo jau nuo altoriaus ir ėjo 
po baldakimu. Žmonės sujudo, sukruto 
su procesija eiti aplink bažnyčią. Kadangi 
tas sekmadienis buvo skirtas lietuviams, 
tai maldininkai ir užgiedojo lietuviškai. 
„Šlekčiankos“ pagautos ūpo, „užsimiršo“ 
ir pradėjo saviškai. Bažnyčioje pasidarė 
didžiausias triukšmas. Šveicoras, tvarkos 
dabotojas, buože pagrąsė, kad nutiltų 
tvarkos ardytojos. Bet kur tau! Jos dar 
labiau pradėjo spiegti. Klebonas cele- 
brantas su Švenčiausiu rankose tuojau 
pasuko prie altoriaus. Tuomet pribėgusi 
prie „šlekciankų“ Marijona ėmė jas gė- 
dinti; neatsiliko ir kiti žmonės. Pamačiu- 
sios, kad prieš visus nepapūs, metė vėliavą 
ir rėkdamos nubėgo šauktis pagalbos,.. 


* 
* * 


Daug buvo suimta. Visus juos nu- 
gabeno į L. Ten prasidėjo tardymas. 
"Daugiausia vargo buvo su Marijona. 
Mat, ji kitaip nemokėjo kalbėti, tik lie- 
tuviškai, reikėjo kviesti vertėjas. 

— Kodel bažnyčioje giedi 
kai? — paklausė jos tardytojas. 

— Kodel tamsta giedi bažnyčioje sa- 
viškai? — atsakė Marijona į klausimą, 
klausimu. 

— Aš? Aš galiu ir man niekas nieko 
negali padaryti! 

— Ir aš galiu ir man niekas nieko 
nepadarys! — ramiai atsakė Marijona.. 


lietuviš- 


— Nepadarys? O kai padėsiu kalė- 
jiman! 

— Kalėjimo ir ubago lazdos gali 
kiekvienas paragauti... 

— Tai tu pirma paragausi... 

Ir uždarė Marijoną kalėjiman. Kalė- 
jimas buvo biaurus. Langai užkalti gele- 
žinėmis krotomis, viename kampe gulėjo 
pamesta virkščių sauja ir daugiau nieko. 
Stogas kiauras, langų stiklai išdaužyti. 
Pro langų plyšius vėjas švilpė, pro sto- 
go skyles lietus varvėjo... 

Marijona dieną naktį giedojo šventas 
giesmes. O tardytojo butas buvo čia pet, 
prie kalėjimo. Marijonos giesmės drum- 
:stė tardytojo ramybę ir jis uždraudė jai 
giedoti. Tuomet Marijona pradėjo bal- 
siai kalbėti poterius ir visokias maldeles. 
Ir tai nepatiko ir tai jai buvo užginta... 

Išbuvo Marijona kalėjime ištisą mė- 
mesį. Užėjo kartą kalėjimo sargas ir įsa- 
kė rengtis namo. Greit sugriebusi savo 
skarą ir Šiaip daiktelius išbėgo oran. 
Čia rado savo brolį, kuris, sumokėjęs 
už ją kauciją, atvažiavo jos pasiimti, 
„Marijona iš džiaugsmo net pravirko... 

Po valandėlės jau abu važiavo keleiiu 
per mišką; ji pasakojo broliui apie savo 
vargus kalėjime. 

— Aš pasiduosiu jiems, kai ant ma- 
no kapo sužaliuos velėna!“ — baigė ji 
:savo pasakojimą. 


J. K—tis. 

Sveikatos 
Peršalimas. 
Dažnai atsitinka, kad iš priežasties 


staigesnės ir nenumatomos oro atmai- 
nos, 'ar tai atvirame ore, ar kambaryje, 
dirbant, ar poilsio metu, mūsų kūnas ge- 
rokai atvėsta ir persišaldo. Iš esmės re- 
čiau tas atsitinka dėl paties šalčio veiki- 
mo, dažniau gi peršalama po didesnio 
kūno įšilimo. Taigi peršalame paprastai 
po sunkaus darbo ar pasivaikščiojimo, 
kai sukaitęs ir įšilęs kūnas neatvėsta pa- 
mažu, betstaiga. Tuo lengviau šitame at- 
vejy persišaldoma, kuo neramesnis bus 
oras (vėjas, pertraukimas) ir kuo grei- 
tesnis odos garavimas. Be to, reiktų čia 
pažymėti ir tai, kad nors ir maža kūno 
dalis peršalš, vienok atjaus tai visas kū- 
uas, peršalimo gi pasėkos gali pasireikšti 
visai kitoje kūno dalyje. Ir taip, pv. ko- 
jų peršalimas gali iššaukti nosies slogą, 
pilvo skaudėjimą, skystus vidurius ir kt. 

Iš peršalimo esama įvairių ligų: no- 
sies sloga, pilvo, žarnų, šlapumo, pūslės, 
plaučių, ryklės, atsižiūrint koks pas duo- 
tąjį asmenį organų labiau yra linkęs per- 
šalti. Šias slogas lydi paprastai didesnis 
ar mažesnis karštis. 

Proga peršalimui gali pasitaikyti labai 
lengvai. Pv. pakūlus sušilusiam išeiti iš 
klojimo į vėją, arba, norint greičiau at- 
vėsti, atsigeriama vandens, — ir jau ga- 


VILNIAUS RYTOJUS 


kampelis. 


lima peršalti. Tas pats reiktų pasakyti 
apie sėdėjimą ar gulėjimą, ypač po sun- 
kaus darbo, mažiau ar daugiau drėgno- 
je žemėje. Gulėti po atviru dangumi ant 
žemės dargi vasarą yra nesveika, nes 
kūnas poilsio metu ore la' ai greit atvė- 
sta. Galima taip pat persišaldyti lietaus 
sulytam besilsint. Bet dažniausiai peršala 
asmenys, nepratę prie įvairių oro atmai- 
nų. Ir taip, ar tai silpni vaikai, ar na- 
mie labai šiltai laikomi ir retai laukan 
išleidžiami, arba senesni asmens, dėl šio- 
kių priežasčių priversti daugiau laiko 
praleisti kambaryje, — yra jautrūs tem- 
peratūros atmainos ir labai linke peršalti. 
Tokie asmens turi grūdintis, priprasti 
prie įvairių oro atmainų, tapti atspares- 
niais. Plovimas viso kūno šaltu vande- 
nimi, gimnastika, atatinkami rūbai (nei 
peršilti, nei peršalti — vilnoniai), pasi- 
vaikščiojimai atvirame ore, — visa tai, 
protingai taikoma gali padaryti labai 
daug. 


Silpnesnieji asmens, ligoti, reumatikai 
turi šiltai dėvėti. Geriausiai vilnoniai rū- 
bai. Su vilnonėmis kojinėmis jie neturė- 
tų persiskirti nei žiemą nei vasarą. Vil- 
nonės kojinės Žiemą patariama nešioti 
visiems, 

P. K—vičius, 


KORESPONDENCIJOS. 


Viln.-Trakų apskr 


Mištūnai, Valkinykų vals. Didelian 
mūsų sodžiun (64 ūkininkai) pareina tik 
6 egz. „Vilniaus Rytojaus“ ir 5 „Jaunimo 
Draugo“. Be to gauname iš Amerikos 
„Keleivį“, „Saulę“ ir „Darbininką“. Vie- 
tinis Šv. Kazim. Dr-jos skyrius turi savo 
knygynėlį, kuriame yra apie 150 knygų. 
Jomis jaunimas naudojasi. Vargas tik 
su mokykla. Savos neturime, o svetimoj 
vaikai mokos jau 5 metai ir nieko be- 
veik neišmoko, SoB: 


Žiūrai, Varėnos vals. -Vietinis Šv. 
Kazimiero Draugijos skyrius, prie kurio 
priklauso Bižų ir Trakiškių jaunimas, 
nutarė įsigyti lietuviškąją Šv. Kazimiero 
bažnytinę vėliavą ir jau ima ruoštis prie 
Vytauto Didžiojo mirties sukaktuvių mi- 
nėjimo, J. S. Bijūnėlis. 


Švenčionių apskr, 


Šakališkė, Kaltinėnų vals. Uždarius 
„Ryto“ mokyklą, tėvai ilgai klabeno rei- 
kalaudami ją atidaryti. Nedaug trukus 
mokyklai koncesiją davė, bet mokytojo 
nepatvirtino. Užtat atsiuntė lenkų mo- 
kytoją, kuri susyk sakėsi esanti lietuvė, 
bet vėliau griežtai pareiškė, kad „tu Pol- 
ska, nie Litwa“ ir vaikus moko vien 
lenkiškai. Pav. visi vaikai net ir pirma- 
mečiai turi mokėti atmintinai „Kio ty 
jesteš“. Bet tėvai nenusimena. Savo vai- 
kelius nors namie moko lietuviškai. 

Jureivis. 


` Motiejūnai, Kaltinėnų vals. Mūsų so- 
džiaus jaunimas Sv. Kazim. draugijos 
skyriaus pirmininko 1ūpesniu nutarė 
kitais metais minint Vytauto Didžiojo 
mirties sukaktuves pastatyti gražų, lietu- 
viško styliaus kryžių. Tam tikslui pave- 
sta rūpintis pirm. Resteniui, S. Meidūnui 
ir K. Meidūnui. Be to nutarta daugiau 
užsiprenumeruoti laikraščių. 


Činčikai, Švenčionių vals. Pas mus 
senos bėdos. Antri metai veikia lenkiška 
mokykla. Iš rudens tėvai neleido jon 
savo vaikų laukdami „Ryto“ mokyklos. 
Jai pradėjus veikti, viso sodžiaus vaikai 
nuėjo savon mokyklon, o lenkiškoj be- 
liko vos keli (kiek? Red.). Dabar beveik 
visi tėvai gavo pabaudų po 10 zlotų už 
tai, kad neleido prieš tai vaikų lenkiškon 
mokyklon. X. 


Kulniškė, Švenčionių vals. XI.25 d. 
Kulniškės jaunimas padedant lietuvių mo- 
kytojai p. E. Steckaitei surengė vakarą. 
Scena buvo gražiai tautiškai įrengta. 
Vaidino „Neatmezgamas mazgas“. Vaka- 
rui pasibaigus sugiedota Tautos himnas. 
Bendrai, paskutiniais metais Kulniškės 
jaunimas padarė didelį žingsnį pirmyn. 

Varpelis. 


Bernotai, Melagėnų vals. Sekmadienį 
XII.1 d. vakarą išėjus Ks. Aleksionkai 
sodžiun, o jo žmonai į tvartus galvijų 
apžiūrėti, bute pasiliko dvi mergaitės: 
viena 10 metų, kita 6 metų. Tuo tarpu 


triobon jėjo juoda kepure, su kailiniais 
ir uždengtu veidu nepažįstamas žmogus. 
Jis pagriebęs pinigus išbėgo pro duris. 
Pinigų buvo 1716 auksinų, 30 rublių 
aukso ir aukso žiedas. Pakėlus triukšmą 
ir pakvietus policiją, prasidėjo tardymas. 
Vaikai pasisakę pažinę kaimyną L. Pe- 
trulėną. Policija atvedusi jį ir parodžiusi 
vaikams. Jaunesnioji mergaitė pasakė, 
kad tas pats paėmęs pinigus. Po ilgo 
tardymo prisipažino ir atnešė pavogtus 
pinigus. Lyšiukas. 


Braslavės apskr, 


Vydžiai. Vydžių parapija yra mišri: 
gana daug yra lietuvių, nors kai kurie 
jau nustojo vartoti savo prigimtą kalbą 
ir gaudosi svetimos. Bažnyčioje lietuviai 
turi šventadieniais tik Evangeliją, o kartą 
per metus t.y. per Rožančiavos atlaidus 
ir pamokslą. Ir čia lietuviai ne be skriau- 
dos: štai dabartinis mūsų kamendorius 
skaito lietuviams Evangeliją iškraipyda- 
mas žodžius ir nepasako Evangelijos nei 
įžangos nei pabaigos. Sekmadienį, rug- 
sėjo 29 neesant namie klebonui 
kamendorius visai neskaitė lietuviams 
Evangelijos. 

Per Rožančiavą Vydžiuose būna dideli 
atlaidai — keturdešimtė. Siemet sekma- 
dienį, spalių 6 d. buvo pirma atlaidų diena. 
Šitą dieną iš aplinkinių parapijų, kaip 
ir visuomet, suvažiavo daugybė lietuvių. 
Džiaugėmės, kad ir mes išgirsime pa- 
mokslą savo prigimta kalba, bet lietu- 
viško pamokslo nebuvo. Mūsų klebonas 
pareiškė iš sakyklos, kad lietuviškas pa- 
mokslas bus tik pirmadienį ir antradienį, 
bet per šitas dienas maža kam teko 
būti bažnyčioje. R. 


Opsos padangė. Prašvito ir mūsų 
padangėj. Daugelio sodžių gyventojai 
jau pradeda susiprasti. Pav., Zabarny- 
kuose yra Ūkio Ratelis ir lietuviška 
„Ryto“ mokykla. Petkūniškė, Balusiškė, 
Kumpiniai, Ažugiris (Zalesie), Naujasdlis, 
Damošiai ir Kupčialiai kurie dar neuž- 
melduoti pas starostą, už tai negalėjo 
jų aplankyti prelegentas Stanelis, kuris 
čia skaitė paskaitas. 

Parajus Samanėnas. 


Gardino apskr, 


Marcinkonys. Sukruto ir mūsų jau- 
nimas. Šio mėn. 1 d. įvyko Šv. Kazim. 
Dr-jos skyriaus narių susirinkimas, ku- 
riame buvo svarstyta, kaip kitais metais 
minėti Vytauto jubiliejų. Tuo tarpu dar 
nieko nenutarta, bet tikimės, kad ir mes 
neatsiliksim nuo kitų. Paskaičius p. Aver- 
kai Šv. Kazimiero Draugijos atsišaukimą 
del Vytauto sukaktuvių, prabilo p. Puo- 
čiauskas ragindamas jaunimą mesti blo- 
gus papročius. Po to nutarta sausio 5 d. 
surengti viešą vakarą. 

Dilgėlė 


Mardasavas, Marcinkonių vais. Mar- 
dasavo sodžius stovi demarkacinėj linijoj 
abipus Nemuno. Viena dalis randasi 


Nepr. Lietuvoj, kita šioje pusėj. Čia yra 
19 ūkininkų. Gyventojai visi lietuviai, tik 
vienas kitas jau darosi išgama ter- 
šdamas visą sodžių. Negražu, kaip ir mer- 

gaitės bėgioja į stražnicas darydamos 
sau gėdą. Geriau lankytųsi Šv. Kazim. 
Dr-jos susirinkimuose. 

Mozūras. 
—-—— 


UKIO SKYRIUS. 


Apie kuilį (teki). 


Geros kiaulės ūkininkui duos visuo- 
met gražaus pelno, tuo tarpu kaip blo- 
gos kiaulės netik, kad neduos jokio pel- 
no, bet užės visus gyvulius ir net patį 
ūkininką. Todel jeigu ūkininkas laiko 
kiaulių, tai turi pasirūpinti, kad tos kiau- 
lės būtų geros. 

Gera kiaule skaitome tą kiaulę, kuri 
greit užauga ir gerai išnaudoja pašarą, 
kitaip sakant, kuri mažiau brangiųjų pa- 
šarų suėdus, greičiau nutunka. 

Tokių kiaulių pas mus kaip tik ir 
nėra. Mūsų kiaulės labai daug suėda ir 
vis tiek gerai nesiduoda nupenėti. O tai 
yra todel, kad mūsų kiaulės visiškai iš- 
sigimusios ir maža kuo skiriasi nuo lau- 
kinių šernų. 

Išsigimė pas mus kiaulės del įvairių 
priežasčių, kurių svarbiausios yra šios, 
Kiaulės pas mus labai blogai prižiūri- 
mos ir šeriamos, todel jei jos kada nors 
ir turėjo geras ypatybes, tai tos jų ypa- 
tybės jau senai išnyko. Ypač čia daug 
reikšmės turi augančių paršelių prižiūrė- 
jimas ir šėrimas, nes nuo to pareina bū- 
simųjų kiaulių gerumas. Jei jie atatinka- 
mai prižiūrimi ir šeriami, tai iš tokių 
gali išaugti geros kiaulės. Bet jei augi- 
nant paršelius prižiūrime blogai, tai ta- 
da kad jie ir geriausi būtų iš mažens, tai 
užaugę jau bus niekam tikę, nes visos jų 
gerosios ypatybės, kurias jie turėjo iš 
prigimimo, išnyksta ir iš jų nė ženklo 
nepalieka. 

Blogos kiaulės pas mus dar todel, 
kad mes visai nepaisome veislinių gyvu- 
šių. Parinkti veislei geresnį gyvulį pas 
mus niekam ir į galvą nepareina. 
Priešingai, kadangi geresnis gyvulys len- 
gviau parduoti, tai veislei dažniausiai pa- 
lieka pačius blogiausius. Gi blogi tėvai 
nekuomet negali duoti gerų vaikų, nes 
tėvų blogos ypatybės persiduoda ir 
vaikams. Taip dalykams esant, mū- 
sų kiaulės kaskart vis blogėja ir blo- 
gėja. Pamažu priėjome prie to, kad na- 
mines mūsų kiaules -sunku atskirti nuo 
šernų. 

Mūsų kiaulės labai pamažu auga, o 
dar labiau tunka, Jei ūkininkas apskai- 
tliuotų, kiek tokia penimė kiaulė suėda, 
tai aiškiai pamatytų, kad jos penėjimas 
visiškai neapsimoka. Bat panašiu įverti- 
nimu mūsų ūkininkai nenori sau laužyti 
galvos, nes brangiųjų pašarų neperka, 
tai ir nedasiprotėja, kad tokių kiaulių 
penėjimas yra visiškai neracijonalus. O 
penėti juk vis tiek reikia, nes viena duo- 
na ir šutintom bulvėmis negyvensi. 

Iš to, kas viršuj pasakyta, išeina, kad 
jei norime, kad mūsų kiaulės būtų geros 
ir, kad jų laikymas pilnai apsimokėtų, tai 
turime: 


1. Parinkti veislei tiktai sveikus ir ge- 
rus gyvulius. 

2. Gerai prižiūrėti ir atatinkamai šerti 
augančius paršus, 

Jei veislei parinksime-gerus gyvulius, 
tai nėra, jokios abėjonės, kad ir paršai 
bus. Bendrai, veislei visuomet turi būti 
Parenkami geresni gyvuliai ir tai ne tik 
kiaulės, bet ir kiti gyvuliai. Tiktai su ki- 
tais guvuliais daug yra sunkiau, nes ne 
visuomet bus iš ko parinkti ir pasekmių 
teks laukti daug ilgiau, todel daugelis 
ūkininkų, nesulaukę greitu laiku žymių 
permainų, neišlaikys ir neprivedę dalyko 
iki galo, vėl grįž prie senojo gyvulių 
auklėjimo būdo. 

Su kiaulėmis yra kur kas lengviau, nes 
Viena parinkti geras veislei kiaules ne- 
sudarys ūkininkui tiek sunkenybių, kaip 
sakysime, galvijai ar arkliai, o antra — 
gerų pasekmių neteks ilgai laukti. 

Norint turėti geras kiaules, reikia vel- 
slei pataikinti ne tik gera kiaulė, bet ir 
kuilys, nes abu tėvai turi čia vienodos 
reikšmės, kadangi gerosios ir-blogosios 
jų ypatybės persiduoja paršeliams lygiai. 
Todel jeigu mes parinksime veislei tiktai 
gerą kiaulę, o visai nebosime kuilio, tai 
iš mūsų darbo nieko neišeis. Čia iuri 
būti į abu kreipiama lygiai domė. 

Dabar tiktai kyla klausimas, kaip prie 
to prieiti? Aš manyčiau, kad vien atatin- 
kamu sunku čia bus kas nors padaryti, 
juo labiau, kad mūsų kiaulės visai išsi- 
gimusios ir gerųjų savybių pas jas be- 
veik nepaliko. Šiuo atveju pas mus daug 
blogiau, negu kituose kraštuose, nes ge- 


ros veislinės medžiagos beveik visai ne- 
turime. Jei mes šią ydą norėtume paša- 
linti vien parinkimu, tai labai ilgai tektų 
eiti prie tikslo, o tuo tarpu turėtume 
daugybę nuostolių. 1 

Todel manau, kad daug racijonaliau 
bus čia imties kryžiavimo su kurią nors 
atatinkama kilniąją kiaulių veisle. Tuo 
keliu daug greičiau prieisime prie tikslo 
ir mažiau nuostolių turėsime. 

Dabar tiktai kyla klausimas, kurios 
veislės imties ir kokiu būdu tai įvykinti? 
Praktika sako, kad geriausia tam tikslui 
tik anglų jorkširai, kurie kaip tik turi 
visas gerųjų kiaulių ypatybes: greit auga, 
gerai tunka, gerai išnaudoja ganyklą ir 
ir skanią duoda mėsa. Tiesa, šios kiau- 
Jės reikalauja geresnės priež'ūros, bet be 
geros priežiūros jokios kiaulės neduos 
apčiuopiamos naudos. 

Taigi, kas, nori turėti geras kiaules, 
kurių laikymas apsimokėtų, tai visų pir- 
miausia turi parinkti veislei gerą kiaulę 
ir gerą kuilį, nes, kaip jau sakiau, abu 
jie turi lygias įtakos į paršelius. Aš sa- 
kyčiau, kad čia net svarbiau geras kuilys, 
negu kiaulė. Mat, veislei ir pamus pa- 
reina kur geriausią kiaulę, bet visiškai 
nepaiso kuilio ir leidžia kiaules dažniau- 
sia kokiu neužaugusiu paršu. Pesekmės 
to ėsti blogos, nes paprastai gauname 
blogus paršus. Geras ir sveikas rasinis 
kuilys yra butinai ūkininkui reikalingas 
ir į jį turime daugiausia kreipti domės. 
Atsiminkime, kad kuilys, apvaisindamas 
ligi 100 kiaulių į metus, duos ligi 2400 
paršelių, kurie paveldės jo gerąsias arba 
blogąsias ypatybes. Tat jeigu leisime 
kiaules kuiliu, kuris bus blogos su- 
dėties, tai yra, kuris turės siaurą krūtinės 
ląstą, ilgas kojas, didelę galvą ir ilgą 
šnipą, tai ir paršeliai gali tai paveldėti. 

Norint turėti gerus paršus, turime 
parinkti savo kiaulėms tokį kuilį, kuris 
būtų sveikas, pilnai užaugęs ir ne per 
Jaunas, tai yra neperjaunesnis kaip 12 
mėnesių. 

Kuiliui galima skirti metams kokia 
50 kiaulių, o jei juo leidžiame visas so- 
džiaus kiaules, lapkričio ir gruodžio mė- 
nesyje, o paskui gegužės ir birželio mė- 
nesyje, tai paskiriame tiktai po 25 kiau- 
les. Tas laikas krėkintis kiaulėms yra 
tin amiausias, nes tada turime paršelius 
anksti pavasary ir anksti rudenyje ir ne- 
siparšuoja kiaulės žiemos metu. Žiemos 
paršai mūsų tvartuose paprastai sunkiai 
peržiemuoja. 

Kuilį vienam sodžiuje turime laikyti 
ilgiausia 2 metu, o paskui reikia jį, pa- 
leisti į kitą sodžių. Bendrai, 5 metų kui- 
lys geriausia jau penėti, nes kuilio mė- 
sa eitri ir neskani, o senų kuilių mėsa 
beveik visai netinka valgymui. 

Negalima kuiliu leisti dviejų kiaulių 
tą pačią dieną, nes tada pirmoji kiaulė 
pasikrėkins, o antrąją reikės išnaujo lei- 
sti prie kuilio. 

Geras kuilys privalo 
žymes: platų kaklą, vidutinį lengvai 
slenktą šnipą, mėsingus žandus, galva 
įujungta su liemeniu stora kaklu, spran- 
das storas, pasturgalis ilgas ir lygus, ko- 
jos vidutinės su plačiomis šlaunimis 
(kump'ais), plačiai išstatytos, pilvas ne 
nudribęs, bet taip pat ne įtrauktas. No- 
rint nusipirkti gerą kuilį, geriausia pasi- 
tarti su artimiausiu agronomu, kuris duos 
visus reikalingus nurodymus, kur tokį 
kuilį pigiausia kaina gauti. 

Tiesa, pavieniems ūkininkams geras 
veislinis kuilys sunku „bus įsigyti, bet 
užtat lengva tai gali padaryti ūkio rate- 
liai. Įsigiję tokį kuilį, visi galėtų juo 
bendrai naudotis. Be to, galėtų įsigyti 
turtingesnieji ūkininkai, o paskui už lej- 
dimą kiaulių imti atatinkamą užmokesnį, 
taip kad užmokėti pinigai sugrįžtų. 

Jei tokį kuilį kas įsigijo, tai turi jj 
atatinkamai prižiūrėti, tai yra neprivalo 
laikyti tamsiam tvarte. Geriausia kuomet 
vasaros metu tokį kuilį laikyti tam tyčia 
užtvertame garde, o žiemą kas diena 
turi būti išleidžiamas į lauką pasivaikš- 
čioti, nes tat labai geros daro įtakos į jo 
raumenis ir bendrai į sveikatą. Reikia 
taip pat kreipti domė į tokio kuilio šė- 
rimą. Jeigu kas dieną juo leidžiameę 
kiaules, tai tada turi duoti jam gerą ir 
stiprą pašarą, tai yra avižų arba kurių 
kitų grūdų, nes be to kiaulių jis gerai 
nepakrėkins ir nuolat jas išnaujo reikės 
leisti prie kuilio, V. DEN 


turėti šias 


VILNIAUS 


Nepriklausomoj Lietuvoj. 


Komisija rašybai sutvarkyti. 


Gruodžio 1 d. pradėjo dirbti komi- 
sija mūsų kalbos rašybai sutvarkyti. Ko- 
misija dirba švietimo ministerijos pata- 
riama ir ministerijų atstovams dalyvau- 
jant. Komisijos sudėtis yra tokia: prof 
Jablonskis, prof. Balčikonis, p-nia S. 
Čiurlioniene, prof. Mikolaitis, docentas 
Skardžius, p. A. Kasakaitis, p. Kuzin'c- 
kis, p. Talmantas ir p. Žiugžda. Be to, 
komisiija nutarė kreiptis į švietimo mi- 
nisteriją, kad į komisiją būtų pakviesti 
dar kai kurie kiti kalbininkai ir pedagogai. 


Pabaltės miestų konferencija Liepojoj. 


Šio mėn. 6 d. Liepojoj (Latvija) bu- 
vo sukviesta Lietuvos, Latvijos ir Estijos 
miestų atstovų konferencija. Lietuvą ats- 
tovavo Kauno miesto burmistras p. Vi- 
leišis ir Šiaulių miesto burmistras p. 
Sondeckis. 


Paminėjo bolševikų nužudytus lietu- 
vius kariškius Sibire. 


1919 metais gruodžio mėn. 9 dieną, 
Sibire Altajuje žuvo susitvėrusio tenai 
Vytauto Didžiojo batalijono 6 karininkai 
ir 3 kareiviai. Bolševikai juos paėmę 
nelaisvėn sukapojo kardais. Tą tragingą 
mūsų karžygių žuvimą tolimame Sibire 
paminėjo Kaune. Šio mėn. 9 d. Vytauto 
bažnyčioje buvo atlaikytos gedulingos 
pamaldos. 


Uždarytas „Tautos Kelias“ 


Pranešama, kad Kauno Karo komen- 
danto parėdymu uždaryta savaitinis lai- 
kraštis „Tautos Kelias“. 


Lietuvos žurnalistų kelionė. 


Nesenai du žymūs Lietuvos žurnali- 
stai p. Šalčius, Lietuvos žurnalistų Są- 
jungos sekretorius ir p. Paškevičius, Lie- 
tuvos esperantininkų klubo pirmininkas 
išvyko kelionėn motociklu į vidurinės 
Europos valstybes. Šiomis dienomis 
abudu žurnalistai viešėjo Čekoslovakijos 
sostinėj Prahoj. P. Šalčius turėjęs tenai 


"VIETOS KRONIKA. | 


Konieruoja ar ne konieruoja? 


Lenkų spauda kartas nuo karto, gali- 
ma sakyti dažnai, rašo, kad tai vienoj, tai 
kitoj vietoj įvykusi lietuvių-lenkų konfe- 
rencija prie demarkacinės linijos. Pasku- 
tiniu metu ji rašo, kad konferencijos ve- 
damos dezertyrų išdavimo klausimu. 

Tuo tarpu Nepriklausomosos Lietu- 
vos spauda apie kalbamas konferencijas 
neprasitaria nė pusės žodžio. Tat ar tos 
konferencijos vyksta, ar tik jas išgalvoja 
lenkų laikraščiai? 


Kodel! slėpti? 


Teko sužinoti, kad vienas Vilniaus 
universiteto medicinos skyriaus profeso- 
rius verčia iš lietuvių kalbos lenkų kal- 
bon mūsų tautiečio, Kauno universiteto 
profesoriaus Buinevičiaus parašytus vi- 
daus ligų vadovėlius. Pranešimo apie tai 
lenkų spaudoje neužtikome. Tie prof. 
Buinevičiaus vadovėliai Vilniuje skaitomi 
vienais iš geriausių. 


Artinasi oficijaliai. 


Pereitą savaitę atvykusi iš Latvijos 
lankėsi Vilniuje latvių ir lenkų grupė. 
Kas toje grupėje dalyvavo, tiksliai neži- 
nome, nes net lenkų spauda apie tai ra- 
šo ne vienodai. Vieni rašė, kad tai let- 
galiečių lenkų organizacijos atstovai, kiti 
vėl, kad latvių-lenkų susivienyjimo drau- 
gijos (kaip gi, yra ir tokia) atstovai, o 
kas buvo atvykęs, tai ir šiandieną neži- 
nome, Be abejo, čia Latvijos svečius 
buvo kam pasitikti, pavaišinti na ir su- 
pažindinti su... Vilniaus miesto lenkiš- 
kumu. Netgi buvo minėta, kad svečiai 
susitiksią vaivadijoje su tautinių mažu- 
mų atstovais. Kas tautines mažumas 
tame susitikime atstovavo, ir gi nie- 
ko nežinoma. O „Dz. Wil.“ Nr. 281 
aiškiai nusiskundė, kad tame priėmime 
nebuvę pakviesti nė lenkų spaudos at- 
stovai. Matyt visa tai daroma oficijaliam 
susiartinimui. 

„Slowo“ svečius sutiko pasigirdama, 
kad pamatysią, kaip jie yra čia sustiprė- 


Leidėjas ir Atsak. Redaktorius Julius Navikas, 


“ skaityti paskaitą apie Vytautą Didįjį ir 


be to žada užmegsti artimesnius ryšius 
su čekų žurnalistais. 
Skaitlingi sveikinimai. 

Visą savivaldybių rinkimų laiką, o 
taip pat dabar, rinkimams pasibaigus, 
naujai išrinktos valsčių ir apskričių sa- 
vivaldybos nuoširdžiai sveikina valstybės 
prezidentą ir vyriausybę. Kas dieną gau- 
nama daugumą pasveikinimų iš visų Ne- 
priklausomosios Lietuvos vietų. Tas, ži- 
noma, rodo, kad gyventojai dabartine 
vyriausybe ir bendra krašto padėtimi yra 
pilnai patenkinti. 


Vaikų teatras Kaune. 


Šiomis dienomis galutinai suorgani- 
zuotas vaikų teatras Kaune. Jis buvo 
suorganizuotas artistų Lauciaus ir Če- 
pelio rūpesniu. Pirmasis vaidinimas bu- 
vo surengtas lapkričio 30 dieną. Vaidino 
dramaturgo Vaičiūno perdirbtą 2 vei- 
ksmų pasaką „Laimės Gėlė“, 


Mons. Faiduti — Teologijos - filozofijos 
fakulteto garbės daktaras.: 


Spauda praneša, kad Lietuvos Uni- 
versiteto teologijos-filozof'jos fakultetas 
suteikė Vatikano atstovo Lietuvoje pava- 
duotojui mons. Faiduti garbės daktaro 
vardą. 


„Vilniui Vaduoti Sąjunga“ veikia. 


Lietuvos spauda praneša, kad šią sa- 
vaite išėjęs iš spaudos dvigubas „Mūsų 
Vilniaus“ numeris, o šio mėn. 15 — 20 
dienomis išeisiąs pavyzdinis kitų metų 
numeris. Taip pat paskirtas naujas Są- 
jungos instruktorius p. Stasys Sabaris 
(ar nebus Sabalis? Red.) Tik neaišku, ar 
šis naujas instruktorius yra antras (iki 
šiol instruktoriumi buvo p. V. Uždavi- 
nys), ar vieton p. Uždavinio? Taip pat 
kartas nuo karto skaitomos apie Vilnių 
paskaitos per radio. Pav. šio mėn. 4 d. 
skaitė menininkas p. V. Bičiūnas pas- 
kaitą: „Vilniaus meno paminklai“. 


jẹ medžiaginiai. Kada „Słowo“ rašo 
teisybę ir nežinia? Ar tuomet kai reikia 
parodyti svečiams, ar kai reikia dvar- 
poniams išpirkinėti protestuotus vekse- 
lius ir mokėti mokesčius? 


Konfiskavimai, 


Pereitą penktadienį Miesto storasti- 
jos parėdymu buvo sukonfiskuotas en- 
dekų laikraštis „Dz. Wil.“ už straipsnį 
apie seimą. - ; 


Endekai ruošiasi. 


Paskutiniu metu pastebiamas endekų 
abaze bruzdėjimas. jų partijos vadovybė 
nesenai išleido atsišaukimą kviesdama 
sodžiuose ir miesteliuose steigti jų par- 
tijos skyrius, rinkti patikimus jiems vy- 
rus, aukoti jų partijai pinigus ir tt.. 

Perspėjame mūsų skaitytojus prieš 
bogooičiznianų pinkles, o juo labiau, kai 
jie veikia prisidengę katalikybės vardu, 
kurią išnaudoja mūsų krašto lenkinimui. 


Trumpai apie viską. 


— Afrikoje Prancūzija laiko legijoną 
iš vien svetimtaučių; tame legijone yra 
dabar penki lietuviai, 

— Rašytojus Dobilas, kuris yra pa- 
rašęs didelį romaną „Blūdas“, dabar 
pabaigė didelį dramatinį veikalą „Kur 
laimė?“ 

— Anglija jau paskyrė savo atstovą 
į Maskvą; jis išvažiavo iš Londono gruo- 
džio 7 d. Sovietų atstovas jau vyksta 
Londonan. 

— Kinijoje naminis karas nesibaigia, 
Čan; Kai Šekas iš sostinės Nankino iš- 
siuntė visą kariucmenę prieš sukilėlius; 
iš to galima spręsti, kad Nankino padė- 
tis yra labai sunki. 

— Latvijos seimas pareiškė nepasi- 
tikėjimą karo ministeriui Ozoliui; dabar 
laukiama, kad pasitrauks visi Latvijos 
ministeriai, 


RYTOJUS 


— Kinijos sukilusieji generolai pa- 
lėdo atsišaukimą į tautą, reikalaudami 
Čang Kai Šeko atsistatydinimo; diktato- 
rius, berods, jau atsisakė nuo vietos. 

— Vulkanas Santa Marija (Amerika) 
vel pradėjo smarkiai veikti. Spėjama, 
kad vel žuvo daug žmonių. 

— Sovietai atšaukė iš Varšuvos savo 
atstovą Bogomolovą ir paskyrė į Angliją 
savo atstovybės tarėju. 

— Londone viename magazine par- 
duodama rusų caro ir carienės brangu- 
mynai; prie to lango, kur jie išstatyti 
renkasi daug publikos. 

— Vokietijoje vieno dvarponio dvare 
rasta 228 šautuvai ir 12 kulkosvaidžių. 

— Per Rygą pervažiavo jau trys vo- 
kiečių bėglių iš Rusijos partijos. Gruo- 
džio 5 d. jos jau buvo Vokietijoje. Bėg- 
liais visur rūpinasi Vokietijos vyriausy- 
bės atstovai. 

— Gruodžio 2 d. Latvija pasiūlė 
Estijai sudaryti muitų uniją nors dalinai. 
Tokį pasiūlymą pirma buvo padarusi 
Estija, bet Latvija buvo jį atmetusi,. 

— Latvių pulkininkas Zepliks lankosi 
pas Lenkijos karininkus Augustave, Ko- 
zenicuose ir Varšuvoje; jis nori susipa- 
žinti su lenkų kavalerijos gyvenimu. 

— Marseile mieste (Prancūzija) su- 
griuvo dideli namai ir užmušė 8 žmo- 
nės. Tiriant sugriuvimo priežastis, nu- 
statyta, kad žiūrkės sugriuvusių namų 
rūsiuose ir pamatuose buvo išgraužusios 
dideles skyles, del kurių ir namai su- 
griuvo. į 

— Taikos premijos Nobelio komite- 
tas neišdavė pernai, neišduos ir šiemet. 
Komitetas nesurado pasaulyje nė vieno 
žmogaus, kurio darbai atitiktų. Nobelio 
testamento reikalavimains palaikyti taiką. 

— Dagestane (Kaukazas) kalnų gy- 


ventojai užpuolė bolševikų G. P. U. 
valdininkus ir 17 papiovė; dabar siun- 
čiamas kariuomenės būrys nubausti 
puolikus. 


— Kinijoje yra žinomas baltagvar- 
diečių vadas Semionovas; jis rengiasi 
panaudoti b. caro valdžios pinigus, ku- 
riuos pasisekė paimti iš japonų bankų, 
naujos kariuomenės ruošimui prieš bol- 
ševikus, 

— Amerikos kongresas svarsto val- 


„ stybės biudžetą, kuris 300 milijonų dc- 


lerių mažesnis už pernykštį. Amerikos 
skolos sumažejo beveik 10 milijardų. 

— Sovietų valdžia paskyrė vokiečių 
kolonistams 4 milijonus aukso rublių, 
kad tik jie nebėgtų iš Rusijos; jau daug 
pasirengusių bėgti sutiko likti Sibire ir 
Kaukaze. 

— Austrijoje nugalėti visi sunkunrai, 
kurie kilo sąryšy su konstitucijos keiti- 
mu; paliko išlyginti tik smulkūs skirt n- 
gumai. 

— Ispanija skolinasi 300 milijonų 
aukso pezetų; pinigai buvo jau suvartoti 
investicijos reikalams. 


Įvairenybės. 


Ko radikalai nesugeba padaryti? 


Viename prancūzų mieste įvyko so- 
cialistų radikalų kongresas. Katalikai pa- 
sinaudojo proga ir ju, s gerokai pamo- 
kė. Pamokė šitaip. 

Visose miesto aikštėse išlipdė skelbi- 
mus: „Kviečiami radikalai ir social: tai 
radikalai slaugyti raupsuotus, džiovin'n- 
kus it kitus ligonius, susirgusius užkie- 
čiamomis iigomis; reikalingi mokytojai 
šviesti kaledoniačius ir eskimus ir civili- 
zuoti žmogėdras; įspėjama, jog niekas 
negauna už darbą atlyginimo ir niekieno 
gyvybės saugumas negarantuojamas.“ 

Kad šis skelbimas musų skaitytojams 


bių  suprantaniesnis, turime paaiškinti, 


Ò 


NZA 


žas ūkio skyrius, 


PASTABA. 

Dar galima gauti 1930 metams didelis, paveiksluotas 


„VILNIAUS KALENDORIUS“ 


Šių metų kalendoriuje yra daug įdomių ir įvairių pasiskaitymų 
iš visų sričių, daug paveikslų ir šiaip naudingų žinių. Nema- 
žinios iš veterinarijos (gyvulių ligos), infor- 
macijų skyrius ir t.t. Viršelis spalvotas. Skubėkite siųsti užsa- 

kymus, nes jau maža beliko. 
Pernykščio „Vilniaus kalendoriaus“ ėmėjai ir platin- 
tojai prašomi kuogreičiau atsiskaityti iš parduotų egzempliorių, nes kitaip 
negalėsime duoti kreditan naujo kalendoriaus. 

kad Prancūzijos 
radikalai prieš didįjį karą buvo didžiausi 
katalikų misijų ir kongregacijų priešinin= 
kai; jie pasistengė tas katalikų 
Prancūzijoje išnaikinti. O panaikintos 
misijos ir kongregacijos kaip tik rūpi- 
nosi dalykais, kurie išdėstyti tame skel- 
bime, ir gaudavo tiek atlyginimo, kiek 
siūlė ir savo priešininkams. (Gaila tik, 
kad „Kurjer Warsz.“ (Nr. 333), iš kurio 
paėmėme šią žinutę, nepranešė, kiek 
kviestų radikalų ir socialistų radikalų at- 
siliepė. Bet sprendžiant iš antraštės, ga- 
lima tvirtinti: „nė vienas“. 


Redakcijos atsakymai. 


P. Pr. Panamariečiui  Nematę to 
vekselio nieko negalime pasakyti. Geriau- 
sia Tamsta padarysi, jei prie progos ar 
pats būdamas Vilniuje, ar per patikimą 
asmenį parodyti vekselį Lietuvių Bankui, 
kuris apžiūrėjęs galės Tamstai patarti. 
Lietuvių Banko adresas, Vilnius, Wielka 
12— 1. 

P. Jonui Milančiui, Vartojama Ma- 
tulaičio „Lietuvių tautos istorija“ ir Klimo 
„Lietuvos geografija“. Kreipkitės į mūsų 
knygynus ir gausite; kainos apie 10—12 
auks. 

P. Mokiniui. Kraševskio gimnazija 
skiriama suaugusiems; apie jos vertę nie- 
ko negalime pasakyti., Del bendrabučio 
kreipkitės į Labdarybės Centro Komitetą. 

P. R. Ačiū. Dedame. 

P. Parajui Samanėnui. Korespon- 
denciją iš Opsos sutrumpinę įdėsime, o iš 
Petkūniškės tuo tarpu netilps. Bet pra- 
šome iš Tamstų apylinkės rašinėti „Vil- 
niaus Rytojui“ dažniau. 

P. Sargui. Visais tais reikalais krei- 
pkis Tamsta į Miškų Direkciją (Dyrekcja 
Lasów Państwowych. Wilno, Wielka 66). 
Ten Tamsta gausi reikalingas informacijas. 

P. Pakuliniui Vyrui. Prašome dau- 
giau tokių niekų nerašinėti. Tamstos 
rašinys nukeliavo krepšin. 

P. M. B-—rai. Tamstos rašinį, nors 
ir lenkišką, būtumėm įdėję, bet kadangi 
jis kartu atsiųstas su ankščiau minėtais 
niekais, tai netilps. 


P. Vaikui. Vieną korespondenciją 
dedame, kita netilps, nes joje nieko nėra 
nauja. 


P. Taurupės Žiedui: Apie tą patį 
dalyką buvo rašyta pereitame „Vilniaus 
Rytojaus“ numeryje. Tcdel netilps. Bet 
iš Tamstų apylinkės prašome rašinėti. 

P. Ašigaliui. Amžina pasaka. Apie 
tai nekartą jau buvo rašyta? Netilps. 

P. J S. Bijūnelui. Klaidingai Tam- 
stai pasakojo draugas. Tai prasimany- 
mas. Negražiai Tamstos draugas elgiasi 
šitaip kalbėdamas. Del eilių esame la- 
bai atsargūs, nes kaikurie perrašo iš kny- 
gų ar iš laikraščių ir atsiunčia mums, 
kaipo savas. Už. tat geriau rašinėkite 
žinelių iš savo apylinkės, 


Pasinaudokite reta proga! 
Vilniuje, Aušros Vartų N . 12 
Šv. Kazimiero knygyne 


galima pigiai pirkti visokių maldaknygių 
yia po 50, 60, 70. 80, 90 ir 100 skatikų 
pagal pasirinkimą. 

Be to, ten parducdama Sventoji Isto- 
rija Senojo ir Naujojo Įstatymo (imant 
šimtais po 15 sk.). 

2) Naujai atspau: dintas 
Arkivyskupo patvirtintas Katekizmas 
(imant didmenomis po 30 Sk.). 

3) Poteriai ir Giesmės po 15 sk. 
Šventoji Istorija, Poteriai ir giesmės 
labai tinka dovanėiėms kalėdojant, pa- 
veikslėlių vieton. 


Kaina 1 auks. 20 sk. 

